#### TARKVARAPLATVORMI KASUTAMISE LEPING nr 1-18/2023/10

(hiliseima digitaalallkirja kuupäev)

Riigimetsa Majandamise Keskus, edaspidi **teenuse saaja,** keda esindab juhatuse esimehe 28.04.2022 käskkirja nr 1-5/42 alusel loodusteadlikkuse spetsialist Liina Karrofeldt, ühelt poolt,

ja Loquiz OÜ, edaspidi **teenuse osutaja,** keda esindab põhikirja alusel juhatuse liige Eric Hints, teiselt poolt,

keda nimetatakse edaspidi **pool** või ühiselt **pooled**,

sõlmisid lepingu, edaspidi **leping,** väikehanke 1-47/2708 „Tarkvara platvormi kasutamisõigus nutimängude loomiseks“ tulemusena alljärgnevas:

1. **Lepingu objekt**
   1. Lepingu objektiks on teenuse osutaja poolt teenuse saajale ajavahemikul 24.01.2023 kuni 23.01.2025 lepinguga kokkulepitud tingimustel ja korras tarkvaraplatvormi kasutamisõigus nutimängude loomiseks, edaspidi **teenus.**
   2. Teenuse osutaja peab olema suuteline ülesannet täitma teenuse saaja poolt nimetatud asukohas Eesti Vabariigi territooriumil, eeldusel, et teenuse osutamine on igas sellises asukohas võimalik ja lubatud.
   3. Teenuse osutaja peab pakkuma tarkvaraplatvormi erinevate võimalustega hariduslike nutimängude loomiseks ja mängimiseks nii sise- kui välitingimustes.
   4. Teenuse osutaja pakutav tarkvaraplatvorm peab võimaldama teenuse saajale ligipääsu mängude sisuloome keskkonda, kus teenuse saaja saab ise luua ning redigeerida mänge.
   5. Tarkvaraplatvorm peab võimaldama luua piiramatul hulgal erinevaid mänge, küsimusi ja võimaldama ühes kalendriaastas mängida loodud mänge kuni 10 000 korral.
   6. Tarkvaraplatvorm peab võimaldama iga loodava küsimuse/ülesande juurde lisada suures mahus õppesisu, pilte, videosid ning küsimusele vihjeid täiendava info näol ning peale vastamist kommentaare/ seletusi (miks just see vastus õige, miks vastus vale).
   7. Teenuse osutaja tarkvaraplatvormil peab olema tasuta allalaetav ja kasutatav mobiilirakendus, nii iOS kui Androidi seadmetele.
   8. Tarkvaraplatvorm peab võimaldama luua personaliseeritud keeli (tõlkeid) rakenduse kuvamiseks.
   9. Teenuse osutaja osutab eestikeelset kasutajatuge kogu hanke lepingu perioodi vältel.
2. **Poolte kohustused**
   1. Teenuse osutaja kohustub:
      1. osutama teenuse saajale lepingu punktis 1 nimetatud teenust vastavalt lepin­gus sätestatud tingimustele, oma teadmistele ja võimetele, täites teenust saamist hoolsalt, lojaalselt, teenuse saaja jaoks parima kasuga ja vältides kahju tekkimist teenuse saaja varale;
      2. teatama teenuse saajale kõigist teenuse osutamisega seotud olulistest asjaoludest, eelkõige sellistest asjaoludest, mis võivad ajendada teenuse saajat juhiseid muutma;
      3. tagama, et tarkvaraplatvorm on kättesaadav veebis kogu lepingu kestuse vältel.

**Tasu**

* 1. Teenuse saaja kohustub maksma tasu teenuse osutaja esitatud arvete kohaselt. Teenuse osutaja esitab arve vaid elektrooniliselt kokkulepitud graafiku alusel. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis https://www.rik.ee/et/e-arveldaja.
  2. Teenuse saaja maksab teenuse osutajale teenuse osutamise eest kokku 16 667 (kuusteist tuhat kuussada kuuskümmend seitse) eurot, millele lisandub käibemaks.
  3. Tasu makstakse 3 korda aastas, kokku 6 makset (jaanuar, mai, september 2023-2024).
  4. Juhul, kui lepingu täitmise käigus selgub teenuste mahu muutmise vajadus, lepivad pooled kokku koos mahu muutumisega lepingu punktis 2.3. nimetatud summa muutmise.

1. **Poolte esindajad ja kontaktandmed**
   1. Teenuse saaja esindaja on RMK Liina Karrofeldt tel +372 5305 0999, e-post [liina.karrofeldt@rmk.ee](mailto:liina.karrofeldt@rmk.ee) .
   2. Teenuse osutaja esindaja on Loquiz OÜ juhatuse esimees Eric Hints, tel 5686 1281 e-post [eric@loquiz.ee](mailto:eric@loquiz.ee) .
2. **Teadete edastamine**
   1. Lepinguga seotud teated edastatakse telefoni teel või e-kirjaga poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.
   2. E-kirjaga edastatud teated peetakse kättesaaduks alates teate edastamisele järgnevast tööpäevast.
   3. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirjaga.
3. **Lepingu lõppemine ja lõpetamine**
   1. Leping lõpeb, kui lepingust tulenevad poolte kohustused on mõlemapoolselt täielikult ja nõuetekohaselt täidetud või seoses lepingu tähtaja saabumisega.
   2. Kumbki pool võib käesoleva lepingu ennetähtaegselt üles öelda teatades sellest teisele poolele kirjalikult ette 1 kuu.
   3. Kumbki pool võib käesoleva lepingu punktides 6.1 ja 6.2 nimetatud tähtaegu järgimata lepingu üles öelda, kui ilmneb, et kõiki asjaolusid arvesse võttes ja mõlema poole huvisid kaaludes ei või oodata, et lepingut üles öelda sooviv pool jätkaks lepingu täitmist kuni üles­ütlemistähtaja või lepingu tähtaja möödumiseni.
   4. Lepingu ülesütlemisel punktides 5.2 või 5.3 toodud alusel on teenuse saaja kohustatud tasuma teenuse osutajale lepingu ülesütlemise momendiks osutatud teenuse eest. Sel juhul ei ole teenuse osutajal õigust nõuda punktis 2.3 nimetatud kogusummat.
4. **Lõppsätted**
   1. Kõik lepingu muudatused jõustuvad pärast nende allakirjutamist mõlema poole poolt allakirjutamise momendist või poolte poolt kirjalikult määratud tähtajal.
   2. Lepingu tingimusi võib muuta või täiendada poolte kirjalikul kokkuleppel, välja arvatud juhtudel, kui lepingu muutmise vajadus tuleneb õigusaktide muutumisest.
   3. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahen­datakse vaidlus õigusaktidega kehtestatud korras.
   4. Leping on allkirjastatud digitaalselt.

**Poolte andmed ja allkirjad**

|  |  |
| --- | --- |
| **Teenuse saaja** | **Teenuse osutaja** |
|  |  |
| Riigimetsa Majandamise Keskus | Loquiz OÜ |
| Registrikood 70004459 | Registrikood 12193814 |
| Mõisa/3, Sagadi küla | Linnu tee 27, 11317 Tallinn |
| Haljala vald, 45403 | Tel 5622 2996 |
| Lääne-Viru maakond  Tel 676 7500 | E-post support@loquiz.com. |
| E-post rmk@rmk.ee |  |
|  |  |
| (allkirjastatud digitaalsel) | (allkirjastatud digitaalselt) |
|  |  |
|  |  |
|  |  |
| Liina Karrofeldt | Eric Hints |